kardosdrur/scandi-wiki huggingface dataset:
Oldenbüttel

Oldenbüttel er en kommune og en by i det nordlige Tyskland, beliggende i Amt Mittelholstein i den sydlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Oldenbüttel ligger omkring 20 km øst for Heide på begge sider af Kielerkanalen, med byen liggende på sydsiden af kanalen. Omkring 15 km mod vest går Bundesautobahn 23 fra Hamborg mod Heide.

I den nordlige del af kommunen løber Gieselaukanalen, der blev anlagt i 1937 som forbindelse mellem Kielerkanalen og Ejderen.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Osterstedt

Osterstedt er en kommune og en by i det nordlige Tyskland, beliggende i Amt Mittelholstein i den sydlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Osterstedt er beliggende omkring 27 km vest for Neumünster og 22 km syd for Rendsborg ved udkanten af Naturpark Aukrug. Sydøst for Osterstedt krydser Bundesstraße 77 fra Rendsborg mod Itzehoe og Bundesstraße 430 fra Neumünster mod Schenefeld hinanden. Byen ligger ved jernbanen Neumünster–Heide.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Fanny von Wilamowitz-Moellendorff

Fanny Grevinde von Wilamowitz-Moellendorff født Fanny Malin Huldine Komtesse von Fock (3. maj 1882 i Stockholm - 5. juni 1956 i Stockholm) var en svensk aristokrat og forfatter.

Wilamowitz var datter af oberst Karl von Fock og Huldine f. Beamish. Hun giftede sig i 1903 med grev Wichard Hugo Heinning von Wilamowitz-Moellendorf, som døde på slagmarken 1916.

Wilamowitz udgav en række digte på svensk, men er først og fremmest kendt for sin biografi af sin søster Carin Göring, som var Hermann Görings første hustru. Bogen solgtes i 733.000 eksemplarer indtil dens sidste genudgivelse i 1943. Wilamowitz delte sin søsters nazistiske overbevisning.

Forfattere fra Sverige
Nazister
Værker af L.A. Ring

Liste over et udvalg af værker af L.A. Ring.

Laurits Andersen Ring (født Laurits Andersen) (født 15. august 1854 i Ring, død 10. september 1933 i Skt. Jørgensbjerg) var en tidlig dansk symbolistisk maler. Han malede skildringer af realistiske scener af husmænd og deres boliger. Som ung var Ring rastløs og havde ikke stiftet hjem og familie. Foråret 1895 ændredes hans stil til mere lyse toner og motiver, efter mødet med Sigrid Kähler. I Rings kunst er vejen, landevejen, hulvejen og markstien et gennemgående motiv, også andre veje som bække, åløb, flodmundinger og åbent hav og det moderne som broer, jernbanespor og telefontråde bruger Ring som ledemotiver. Vejene leder blikket ind i billederne og videre ud igen, symbol på den menneskelige tilværelse.

Referencer 

Lister over værker
L.A. Ring
Værker af Jacques-François-Joseph Saly

Liste over værker af Jacques-François-Joseph Saly.

Hvis et eller af flere af værkerne står med Q-nummer, er du mere end velkommen til at tilføje værkets danske titel på Wikidata.

Referencer 

Saly
Værker af Bertel Thorvaldsen

Liste over værker af Bertel Thorvaldsen. Se også Værker på Thorvaldsens Museum.

Hvis et eller af flere af værkerne står med Q-nummer, er du mere end velkommen til at tilføje værkets danske titel på Wikidata.

Referencer 

Lister over værker
Værker af P.S. Krøyer

Dette er en autogenereret liste over værker af P.S. Krøyer ud fra data i Wikidata.

Peder Severin Krøyer (født 23. juli 1851 i Stavanger; død 20. eller 21. november 1909 i Skagen) var en dansk maler – og en af de danske Skagensmalere. Han blev født i Norge, men voksede op hos sin moster i København. Onklen var den danske zoolog Henrik Nikolai Krøyer.

Initialerne P.S. stod for Peder Severin; han blev kaldt Søren af sine venner. Krøyers signatur var ofte S K. Hans værker er blandt de dyreste danske malerier på auktion, adskillige har opnået priser over en million kroner.

Hvis et eller af flere af værkerne står med Q-nummer, er du mere end velkommen til at tilføje værkets danske titel på Wikidata.

Referencer 

Krøyer
Lohmann Brown

Lohmann Brown er en æglægnings-hybridhønserace. Den er baseret på udvalgt avl med individer fra racen New Hampshire og andre brune æglægningshøns. De begynder at lægge æg efter ca. 18 uger og lægger omkring et æg om dagen eller omkring 300 på et år. 
De fleste Lohmann Brown har en karamel/brun fjerfarve, med hvide fjer i mønster omkring halsen og er hvide på halefjererne. 

Racen har sit navn efter sin ejer det tyske selskab Lohmann Tierzucht, som er en del af EW Group. Dermed er Lohmann Brown-hønen en konkurrerende race til den fransk udviklede ISA Brown-høne.

Referencer

Hybrid og krydsningshøns
Djóni Nolsøe Joensen

Djóni Nolsøe Joensen (født 21. august 1972) er en færøsk pædagog, politiker (JF) og forhenværende landsholdsfodboldspiller.

Han er søn af Anna Nolsøe Joensen og Arne Weihe Joensen og opvokset i Glyvrar på Eysturoy.

Nolsøe-Joensen er daglig leder af skolefritidsordningen FTS-Hoyvík. 

Han har spillet fodbold for NSÍ Runavík, B36 Tórshavn og Argja Bóltfelag. Han har spillet 5 landskampe for Færøernes fodboldlandshold og en kamp for Færøernes U21 fodboldlandshold. I juni 2016 blev han assistenttæner for NSÍ Runavík.

Han stillede op til Lagtingsvalget 2015 uden at blive valgt, men kom efterfølgende ind som suppleant for Henrik Old, der blev trafikminister i Regeringen Aksel V. Johannesen. Han er gift med Marita Andrasardóttir og har tre døtre.

Referencer 

Politikere fra Javnaðarflokkurin
Lagtingsmedlemmer fra Færøerne
Personer fra Østerø
Pædagoger fra Danmark
Fodboldlandsholdsspillere fra Færøerne
Fodboldspillere fra B36
Værker af C.W. Eckersberg

Værkerne af C.W. Eckersberg omfatter malerier og tegninger skabt af guldaldermaleren på omkring et halvt århundrede, fra begyndelsen af 1800-tallet og frem til hans død i 1853.
Der er tale om et bredt udsnit af genre: portrætmalerier, genrebilleder, marinemalerier, historiemalerier, religiøse malerier, modelmalerier, landskabs- og arkitekturbilleder.
Man finder mange af Eckersbergs værker på Statens Museum for Kunst.

Referencer 

Lister over værker
Bruninho

Bruno Anderson da Silva Sabino (født 29. september 1989 i Porto Alegre) er en brasiliansk fodboldspiller, der spiller for den kinesiske klub Guangzhou R&F FC.

Klubkarriere 
Han skiftede den 22. juli 2015 til FC Nordsjælland, hvor han skrev under på en treårig kontrakt.

Han er i 2016-17-sæsonen lejet ud til FC Midtjylland.

Hæder

Individuelt 
Månedens Superligaspiller, september 2015

Referencer

Eksterne henvisninger 
 Bruninho på transfermarkt.co.uk

Fodboldspillere fra Brasilien
Fodboldspillere fra Clube Esportivo Lajeadense
Fodboldspillere fra Associação Atlética Ponte Preta
Fodboldspillere fra CD Nacional
Fodboldspillere fra Vitória Setúbal
Fodboldspillere fra HB Køge
Fodboldspillere fra FC Nordsjælland
Fodboldspillere fra Guangzhou FC
Fodboldspillere fra FC Midtjylland
Kyllingekød

Kyllingekød er kød fra kyllinger,  dvs. fra unge høns og haner. Kylligekød indeholder mange proteiner, vitaminer og mineraler. Skindet indeholder meget fedt. Kyllingernes slagtekroppe består primært af bryst, vinger, lår og ben. 

Kyllingekød stammer primært fra slagtekyllinger.

Tilberedning 
Kyllingekød bliver typisk kogt, stegt eller grillet. Gennemstegning er vigtig, da kødet kan indeholde bakterier som campylobacter, der kan forårsage mavekneb.

Eksterne henvisninger
Pauli Trond Petersen

Pauli Trond Petersen (født 4. februar 1974 i Tórshavn) er en færøsk forretningsmand og politiker for (FF) og (T).

Baggrund 
Han er uddannet markedsøkonom, og inden for virksomhedsrådgivning og bankvæsen. Siden 2010 er han salgs- og markedschef i livsforsikringsselskabet Føroya Lívtrygging (LÍV) i Tórshavn. Han har tidligere været finansdirektør i plast- og etikettefabrikken P/f Vest Pack i Vestmanna 2008–2010, virksomhedsrådgiver i Eik Banki 2004–2008, direktør i havbrugsselskabet Sp/f Dalásmolt i Tórshavn 2003–2004 og kontorfuldmægtig hos told- og skattevæsenet på Færøerne 2001–2003. Petersen har også været ekstern lektor i havbrug ved Fiskivinnuskúlin i Vestmanna. Han er gift med Barbara Brattaberg fra Vágur, de har tre børn, hvoraf de to yngste er adopteret fra Kina og Korea. Den ældste søn, Torstein Brattaberg, har er danmarksmester og nordisk mester i indendørsroning for drenge 15-16 år og færøsk mester i indendørsroning for drenge 15-16 år og drenge 18 år.

Politisk karriere 
Petersen har været medlem af kommunalbestyrelsen i Vestmanna siden 1. januar 2005 og borgmester siden 1. januar 2013. Han var formand i havnebestyrelsen og kulturudvalget 2005–2008 og teknisk udvalg 2009–2012. I 2011 var han suppleant til Lagtinget for  Fólkaflokkurin. Efter Kaj Leo Johannesens rent borgerlige regering kom til i 2011 brød han med Fólkaflokkurin på grund af dens højreorienterede økonomiske politik, og opstillede som kandidat til Lagtinget og Folketinget for Tjóðveldi i 2015. Han blev ikke valgt, men kom efter dannelsen af Regeringen Aksel V. Johannesen i Lagtinget som suppleant.

Referencer 

Erhvervsfolk fra Færøerne
Politikere fra Fólkaflokkurin
Politikere fra Tjóðveldi
Økonomer fra Færøerne
Personer fra Thorshavn
Borgmestre fra Færøerne
Hellevadhønen

Hellevad-hønen er en dansk æglægnings-hybridhønserace. Hybrid-hønseracen er udviklet ved at krydse New Hamshire med hvid Italiener af Skalborg-stammen. Dermed opnås et alternativ til klassiske æglægningshøns som eksempelvis ISA Brown, eftersom Hellevad-høns er mere velegnede til at være udendørs (eksempelvis som fritgående høns eller økologiske høns). Hellevadhønen har lavere dødelighed og lægger sjældent æg på gulvet, omvendt falder produktiviteten lidt i forhold til konventionelle æglægnings-høns.

Hellevadhønen, er som Rugeriet Hellevad (hvor den udruges), opkaldt efter lokaliteten Hellevad ved Klokkerholm. Hønens farve er hvid.

Hellevad-hønen findes også i en sort variant med tilnavnet Batman.

Referencer 
www.hellevadhoenen.dk

Hybrid og krydsningshøns
Totalreklame

Totalreklame er en form for reklame, hvor ydersiden af et transportmiddel fuldstændig benyttes til reklamen.

Totalreklame benyttes især indenfor kollektiv trafik, så som tog, busser og sporvogne, men også på skibe og fly. Derudover forsynes taxier, lejede køretøjer og private køretøjer i stigende grad med totalreklame.

Historie 
Totalreklame på transportmidler blev anvendt allerede i 1930'erne. Dengang blev gamle køretøjer, for eksempel udrangerede sporvogne eller arbejdsvogne, fuldstændigt dækket med reklamer. Ydersiden af disse såkaldte "reklamesporvogne" blev til dette formål forsynet med plader eller stof. Disse "rullende plakatsøjler" benyttede blandt andet i Tyskland, hvor der udover reklamer for almindelige forbrugsvarer også kunne være propaganda for partier.

I Hannover indsatte trafikselskabet Üstra for første gang sporvogne med totalreklame i 1969. De reklamerede for regionale mælkeprodukter.

Teknikker 
Ved påsætning af totalreklame benyttes forskellige teknikker eller kombinationer heraf: lakering, foliering, påskrifter og påsatte ting så som faner og sløjfer.

Derudover skelnes mellem delvis og totalreklame. Ved delvis reklame forbliver vinduerne for det meste frie. Ved totalreklame benyttes derimod hele yderfladen, herunder altså også vinduerne. Dette er blevet muliggjort med udvikling af delvist gennemsigtig folie. Denne specielle folie gør det muligt for folk indenfor at se ud med begrænsninger. Til dette benyttes blandt andet folie med vindueshuller, delvist betrykt transparent folie og kontursnittet folie.

Noter 

Reklame
Hans Rosling

Hans Rosling (født 27. juli 1948 i Uppsala, død 7. februar 2017 i Uppsala) var en svensk læge og professor i international sundhed ved Institut for folkesundhedsvidenskab ved Karolinska Institutet. Han var særlig kendt for sine foredrag, hvor han formidlede indsigt om global udvikling i sundhedstilstanden, økonomien og miljøet gennem kreative metoder til visualisering af statistik.

Fra 1967 til 1974 studerede Rosling statistik og medicin ved Universitetet i Uppsala og folkesundhedsvidenskab i Bangalore. Han fik lægegodkendelsen i 1976 og arbejdede som distriktslæge i Nacala i nordlige Mozambique fra 1979 til 1981. Den 21. august 1981 opdagede Rosling et udbrud af sygdommen konzo, en sygdom der kun var forsket lidt i, og som senere var tema for hans doktorgrad i 1986. Han havde særligt fokus på sammenhængen mellem økonomisk udvikling, landbrug, fattigdom og sundhed i afrikanske lande.

Rosling var en af initiativtagerne til den svenske afdeling af Læger uden grænser i 1993. Han var en af grundlæggerne af og bestyrelsesformand for stiftelsen Gapminder Foundation, som har udviklet software for visualisering af multivariat statistik, som kan sammenligne lande over tid. Softwaren blev solgt til Google i 2009.

Rosling blev internationalt kendt udenfor sit eget fagmiljø, da han holdt et 20-minutters foredrag på TED-konferencen i 2006. Optagelserne af dette og efterfølgende foredrag er blevet set over ti millioner gange på YouTube og TED.com. BBC lavede i 2010 en timelang dokumentar med navn The Joy of Stats om Hans Roslings arbejde.

I 2014 blev han udnævnt til æresdoktor ved Universitetet i Oslo.

Posthumt har han i 2018 med Ola Rosling og Anna Rosling Rönnlund publiceret “Factfulness. 10 grunde til at vi misforstår verden - og hvorfor den er bedre end vi tror” eller “Factfulness: Ten Reasons We're Wrong About the World – and Why Things Are Better Than You Think”

Referencer

Eksterne henvisninger 
 Hans Roslings blogg
 www.gapminder.org
 Interview med Rosling 
 NRK-nettradio Intervju med Hans Rosling og Jens Stoltenberg på Dagsnytt 18

Personer fra Uppsala
Professorer fra Sverige
Æresdoktorer ved Universitetet i Oslo
Medlemmer af Kungliga Ingenjörsvetenskapsakademien
Ansatte ved Karolinska Institutet
Svenskere i 1900-tallet
Svenskere i 2000-tallet
Slesviger

Slesviger har flere betydninger:
 En person fra byen Slesvig
 En person fra Hertugdømmet Slesvig
 En person fra området Slesvig
 Slesvigsk Koldblod - en hesterace kaldet Slesviger
Rudolf af Østrig (1788-1831)

Ærkehertug Rudolf af Østrig (8. januar 1788 – 24. juli 1831) var østrigsk ærkehertug, kardinal og ærkebiskop af Olmütz fra 1819 til 1831. Han var søn af den Tysk-romerske kejser Leopold 2. og yngre bror til kejser Frans 2. 

Ærkehertug Rudolf var en vigtig støtte for Ludwig van Beethovens karriere. Flere kompositioner (op. 58, 73, 81a, 96, 97, 106, 111, 133, 134) og Missa solemnis (op. 123, i anledning af hans intronisering i Olmütz) var dedikeret til ham.

Eksterne links 

Huset Habsburg-Lothringen
Ærkehertuger af Østrig
Personer fra Firenze
Østrigere i 1800-tallet
Kardinaler fra Østrig
Ærkebiskopper
Ludwig van Beethoven
Japans forsvar

Japans forsvar består af et militærvæsen, ofte benævnt Japans selvforsvarsstyrker (japansk 自衛隊), oprettet efter Japans nederlag i 2. verdenskrig, og underlagt forsvarsministeriet. 

Forsvaret har 247.150 aktive soldater, og 56.100 i reserven (2015).

Potsdam-deklarationen i 1945 påbød Japan at afvikle den kejserlige hær og flåde. De amerikanske besættelsesstyrker skulle stå for forsvaret af de japanske øer, bortset fra Kurilerne (besat af sovjetiske styrker). Koreakrigen 1950-53 førte imidlertid til en åreladning af disse styrker, så i 1954 oprettede Japan, med præsident Eisenhowers velsignelse, Japan Self-Defense Forces (JSDF). Paragraf ni i Japans grundlov forbyder ellers opstillingen af hær, flåde og luftvåben, så derfor er JSDF de jure en "udvidet politistyrke".
 Landstyrkerne Rikujō Jieitai – Japan Ground Self-Defense Force (JGSDF) er Japans de facto-hær med 140.052 mand (2013). 
 Flådestyrkerne Kaijō Jieitai – Japan Maritime Self-Defense Force (JMSDF) er Japans de facto-flåde med 42.033 mand (2013).
 Flystyrkerne Kōkū Jieitai – Japan Air Self-Defense Force (JASDF) er Japans de facto-luftvåben med 43.292 mand (2013).
Den 9. januar 2007 blev det japanske forsvarsministerium oprettet. I 53 år var JSDF en etat under statsministeriet.

Selvforsvarsstyrkerne er underlagt lov om selvforsvarsstyrker af 1954, som garanterer at styrken er underlagt civil kontrol. Loven indebærer et unikt system: Alle soldaterne er formelt civile tjenestemænd, og de som bærer uniform er underlagt den civile forsvarsetat, som ligger under statsministerens kontor. Det findes ingen lov om militære hemmeligheder, og lovbrud som begås af soldater – enten på eller udenfor militært område, i eller udenfor tjeneste, eller af militær eller ikke-militær karakter – pådømmes efter almindelige strafferetslige regler ved civile domstole.

Militære operationer i udlandet 
Styrken har aldrig mobiliseret i reelle stridshandlinger, men har deltaget i nogen internationale, fredsbevarende operationer. Frem til september 2015, i henhold til Japans forfatning, måtte landets styrker kun at deltage i selvforsvar af Japan. Den 18. september blev der dog vedtaget en ny lovgivning, som gav landets styrker lov til at deltage i militære operationer udenfor Japan.

Referencer

Eksterne henvisninger 

 Ministry of Defense
 Joint Staff Office Website
 Japan Ground Self-Defense Force Website
 Japan Air Self-Defense Force Website
 Japan Maritime Self-Defense Force Website 

Japans militær
Slagtesvin

Slagtesvin er svin, der avles til kødproduktion. Slagtesvin er typisk krydsavl, der opfedes inden slagtning. Dermed adskiller slagtesvin sig fra avls-svin, der oftest er renracede. De kaldes smågrise, til de er 11 uger gamle.

I Danmark 
I Danmark bruges tre svineracer til krydsavl af slagtesvin. Dansk Duroc bruges som handyrsrace, der krydses med hundyrsracerne Dansk Landrace og Dansk Yorkshire.
I 2014 blev der slagtet 18.276.064 slagtesvin i Danmark ud af samlet 18.822.443 slagtede svin. Omkring 90 % af svinekødet eksporteres. Det gør  Danmark til en af verdens største svinekødsekportører. Flertallet af svinene blev slagtet af Danish Crown.

Referencer 

Tamsvin
Svinebrug
Svinekød
Kotelet

En kotelet (fransk: côtelette) er en få cm tyk skive kød, der udskæres af kammen. 

Den kan forblive på ribbenet (med skaft).  De mest almindelige er svinekoteletter, kalvekoteletter, oksekoteletter og lammekoteletter. Midterstykket af laks i skiver kaldes laksekoteletter. 
Svinenakken anvendes også til koteletter. De mangler naturligvis ribben, men kaldes nakkekoteletter.

Referencer

 Den Danske Ordbog kotelet

Kødudskæringer
Gabala City Stadium

Gabala City Stadium () er et multifunktions-stadion i Gabala i Aserbajdsjan. Det benyttes hovedsageligt til at afholde fodboldkampe, og er hjemmebane for Gabala FC.

Historie 
Stadionet opførtes i 1985.

Kildehenvisninger 

Gabala
Fodboldstadioner i Aserbajdsjan
Brev til Bulganin

"Brev til Bulganin" er en revyvise sunget af Osvald Helmuth i Tivoli-Revyen 1957. Visen er oprindeligt skrevet af østrigeren Gerhard Bronner til Vienna Midnight Cabaret samme år under titlen "Brief an Bulganin", og den har fået dansk tekst af Arvid Müller. Visen er udgivet på albummet I den mellemste køje med et udvalg af Helmuths mest kendte revyviser.

"Brev til Bulganin" er et af de fire revynumre, der er med i kulturkanonen.

Sangtekst 

Visen består af en kort talt introduktion, fire lange vers og en afslutning i form af et kort tillæg. De fire vers er på hver tyve linjer, mens tillægget er på fire linjer.  Der er enderim på linjerne 1-2, 9-11, 15-16, 17-18 og 19-20. Generelt er stavelsesantallet uensartet, idet teksten er skrevet for at blive fremført parlando.

Teksten er udformet som et brev til sovjetiske ministerpræsident Nikolaj Bulganin. Det vises i introduktionen, hvor Helmuth spiller en lille købmand Nielsen (det fremgår senere) siger: "Nå ja. Nu har jeg skrevet til ham. Nu vil jeg se hvad han siger til det. / Højst ærede Hr. Bulganin." Herefter fremfører købmanden sit ærinde, som er at få en forsikring om, at der ikke vil blive krig. Købmanden kæder i sangen sine meget jordnære problemer sammen med den storpolitiske situation i form af den kolde krig, idet der er hul i taget i det skur, hvor han har sine lagervarer opmagasineret, og han kan ikke få sin husvært til at reparere taget, fordi værten mener, at en truende krig gør en sådan indsats nyttesløs, da krigen alligevel vil ødelægge alting.

Købmanden har imidlertid fulgt med i nyhederne og har hørt, at "Hr. Bulganin har sagt med garanti / at han overhovedet ikke er interesseret i krig", og nu vil købmanden gerne have en skriftlig bekræftelse på dette løfte. I fjerde vers inddrager han også Bulganins hovedmodstander, USA's præsident Eisenhower, idet han mener, at det måske er klogest at sikre sig, at denne heller ikke vil have krig. Han foreslår, at de to statsoverhoveder mødes og snakker situationen ordentlig igennem, og han tilbyder, at de kan mødes i hans købmandsbutik: "Her er hvad I skal bruge, her er stol her er bord. / Der skal også nok være kaffe på kanden." Teksten gennemsyres af, at købmand Nielsen er velmenende, men ret naiv.

En perle i visen er den afsluttende udlægning af NB: Natobene.

Den østrigske tekst har samme tema, idet købmanden her hedder Ambrosius Scherzl og har samme problemer med værten og er naiv på samme måde som Nielsen.

Melodi 
Melodien går i 6/8-takt og er skrevet i C-dur.

Originaludgave 
Akkompagnatør til Helmuths fremførelse af visen var Willy Grevelund, der også akkompagnerer på den nævnte albumindspilning.

Referencer 

Sange fra Danmark
Sange fra Østrig
Sange fra 1957
Kulturkanonen
International Cricket Council

International Cricket Council (ICC) er den internationale administration af cricket. Den blev grundlagt som Imperial Cricket Conference i 1909 af repræsentative fra England, Australien og Sydafrika, omdøbt til International Cricket Conference i 1965, og fik endelig sit nuværende navn i 1989.
Se også International Cricket Councils medlemmer

Kilder 

Cricket
Hakkekød

Hakkekød er kød, der er hakket i en kødhakkemaskine eller med en hakkekniv.

Hakkekød er en ret almindelig type kød, som kan produceres af flere slags dyr. De mest almindelige typer hakkekød er hakket oksekød, hakket svinekød, hakket kyllingekød, hakket lammekød og hakket gedekød.

Hakkekød benyttes ofte til fremstilling af fars.

Referencer 

Kødudskæringer
Popshit

Popshit er det danske rockband Natural Born Hippies' debutalbum, som blev udgivet i 1999.

Albummet indeholder gruppes med succesfulde single, "Lola (If You Ever...)", der er en coverversion af The Kinks sang fra 1970. Den nåede 5 uger på Tjeklisten med #5 som højeste placering. Albummet modtog 3/6 stjerner i musikmagasinet GAFFA.

Spor 
 "Lovestream" - 3:51
 "Lola (If You Ever...)" - 4:01
 "Save Me" - 3:20
 "Don't Rehearse" - 3:32
 "Jane" - 2:48
 "Smile" - 2:51
 "Weak As A Man" - 3:42
 "Strawberry Girl" - 3:55
 "Perfect Day" - 2:38
 "Then I Didn't Know" - 5:15
 "Am I Not Sweet" - 4:28
 "?" - 1:20
 "Spiderman" - 3:46
 "Them All" - 3:40
 "I Will Get You" - 4:26

Referencer

Eksterne henvisninger 
Popshit på Discogs

Debutalbum fra 1999
Rockalbum fra Danmark
Debutalbum fra Danmark